বিত্তবানদের সহায়তার হাত বাড়াতে হবে: চুমকি
আওয়ামী লীগের মহিলাবিষয়ক সম্পাদক ও সাবেক মহিলা ও শিশুবিষয়ক প্রতিমন্ত্রী মেহের আফরোজ চুমকি এমপি বলেছেন, করোনায় ক্ষতিগ্রস্থ কর্মহীন শ্রমজীবী দুস্থ মানুষের পাশে সমাজের বিত্তবানদের এগিয়ে আসতে হবে। জাতির এই বিপদের মুহুর্তে দলমত নির্বিশেষে দুস্থদের প্রতি সহায়তায় হাত বাড়াতে হবে। 







বুধবার গাজীপুরের কালীগঞ্জের সিয়াম এগ্রোফুড  লিমিটেডের সৌজন্যে করোনায় ক্ষতিগ্রস্থ দুস্থ্য মানুষের মাঝে ত্রাণ বিতরণকালে প্রধান অতিথির বক্তব্যে তিনি এসব কথা বলেন। সিয়াম এগ্রোফুড লিমিটেডের ব্যবস্থাপনা পরিচালক হেলাল খানের সভাপতিত্বে অনুষ্ঠানে উপস্থিত ছিলেন বাংলাদেশ আওয়ামী মৎস্যজীবী লীগের সাধারণ সম্পাদক লায়ন শেখ আজগর লস্কর, কালীগঞ্জ উপজেলা পরিষদের চেয়ারম্যান মোয়াজ্জেম হোসেন পলাশসহ এলাকার গণ্যমান্য ব্যক্তিবর্গ।




অনুষ্ঠানে সিয়াম এগ্রোফুড লিমিটেডের ব্যবস্থাপনা পরিচালক হেলাল খান বলেন, আমরা আজ থেকে ত্রাণ বিতরণ শুরু করলাম।  আগামী শনিবারে আরও ৫০০ দুস্থ্য কর্ম হীন শ্রমজীবী মানুষকে ত্রাণ সহায়তা দেব। এভাবে পর্যায়ক্রমে করোনা পরিস্থিতি স্বাভাবিক না হওয়া পর্যন্ত এ ত্রাণ তৎপরতা অব্যাহত থাকবে ইনশাল্লাহ।

আওয়ামী লীগের মহিলাবিষয়ক সম্পাদক ও সাবেক মহিলা ও শিশুবিষয়ক প্রতিমন্ত্রী মেহের আফরোজ চুমকি এমপি বলেছেন, করোনায় ক্ষতিগ্রস্থ কর্মহীন শ্রমজীবী দুস্থ মানুষের পাশে সমাজের বিত্তবানদের এগিয়ে আসতে হবে। জাতির এই বিপদের মুহুর্তে দলমত নির্বিশেষে দুস্থদের প্রতি সহায়তায় হাত বাড়াতে হবে।